Kumpulan Film Unsere Erde 2: So Haben Sie Die Welt Noch Nie Erlebt! Streaming Movie Subtitle Indonesia Download Terlengkap dan Terbaru- Layarkaca21
Kumpulan Film dengan Label Unsere Erde 2: So Haben Sie Die Welt Noch Nie Erlebt! Terbaru dan Terlengkap Die African Market, Dalyellup, 26 November 2016 - Marlize Venter
Die jare toe ek nog Sewende Laan gekyk het, was Paula ’n loskop dolla wat graag die term “Je ne sais quoi” gebruik het.
Nadat ek vandag klaar met Kriek van Zyl gesels het, het die woorde weer in my gedagtes geflits. Toe google ek en jou wrintie waar! Wat ’n ware beskrywing van Kriek en Karen, die vlees en bloed dryfkrag agter die African Market, Dallyellup, wat hierdie komende naweek plaasvind.
“Je ne sais quoi” beteken “’n Aangename kwaliteit wat moeilik is om te beskryf.” Nou ja, die twee dames is die verpersoonliking van die term.
Gaan loer bloot op hulle Facebook Blad, King’s Events en julle sal sien – mens gebruik nie gewone woordjies om hulle te beskryf nie. Nee, jy gebruik groot woorde soos flambojant, flair, vlytig, ondernemingsgees, skeppend en fynste-besonderheid-gedrewe. Maar bowenal gebruik jy die woorde Gees gedrewe!
Die damestee’s wat die twee dames van King’s Events aanbied spreek van aandag aan die fynste besonderhede.
Foto geplaas met toestemming van Kriek van Zyl
Ek hou hulle nou al maande dop oor Facebook, en verwonder my telkens aan die damesoggende wat hulle in Bunbury aanbied. Ek onthou dan die dames-tees wat ek in Suid-Afrika bygewoon het. Die tierlantyntjies en die fynste fyn breekgoed, die mooi maak van die oggend en die nuwe krag waarmee ek daar weggeloop het. Ek kan sien dat die dames wat hulle geleenthede bywoon dieselfde voel, en dieselfde onthou.
Die African Market – Dalyellup
So kry ek toe ook die week ’n ‘tag’ van Karen (uitgespreek Carin) Roos op my Bakkiesblad wat vertel van ’n African Market wat in Dalyellup plaas vind. Synde Dalyellup my aankom-dorp in Australië was agt jaar gelede, en die Suid-Afrikaanse gemeenskap hulle harte en arms oopgemaak het vir die toe nog Venter Trio, het ek steeds ’n baie sagte plekkie vir Dalyellup, en skakel ek toe om te gesels oor die gebeurtenis.
Hertzoggies, Jan Smuts koekies, koeksisters, vetkoek-en-kerriemaalvleis, boeries en nog baie meer sal jy kan koop by die Dalyellup African Market
As jy kan, druk jou motor se neus in die rigting van Wes-Australië se Suid Weste vir die naweek, en gaan loer in by die Gemeenskap Saal daar in Dalyellup. Want, hierdie belowe om ’n properse basaar te wees!
Wanneer laas het jy Hertzoggies geëet?
Hertzoggies, Jan Smuts koekies, Pap-Wors-en-Sheba, Vetkoek-en-kerriemaalvleis en koeksisters gaan die holkolletjies toe maak. Kwyl jy al soos ek by die blote gedagte?
Wat gaan daar wees?
Handgemaakte kunsvlyt – in die vorm van houtkruise deur Johann Roos, juwele deur Anell van Wyk, en produkte van The Two Crafty Ladies.
Afrika word verteenwoordig deur Andrea Gilmour wat Zimbabwiese wares verkoop en Evans met sy Ghana Mandjies. Terwyl Donna Aldrid sorg vir ’n tikkie internasionale kleur met haar Indiese ware.
Ma en dogter span, Janice en Cherilynn Wilkens van onderskeidelik Daughter of the Risen King en Boeremeisies in Aus gaan daar wees met hul eie stalletjie.
Boeremeisies in Aus verkoop unieke klere wat jy nie in die winkels hier gaan raakloop nie.
Die wares wat Daughter of the Risen King verkoop is werklik besonders.
En nog is dit die einde niet!
Tracey Harper bring welriekende Soja Kerse, Pieter van Rooyen van BillyBoil Foods sorg vir Biltong en Droëwors, terwyl Cape to Cairo, wat die borg van die dag is, sorg vir boeries, biltong stokkies en jerky.
Karen Roos maak die mooiste zebra sakke wat te koop gaan wees.
Karen Roos maak die Zebra sakke
SHOWMAX gaan hul stalletjie beman. Maak gerus daar ’n draai vir jou SHOWMAX bewysstuk (die fênsy woord vir voucher).
Die Oor die Water span gaan ook daar wees en julle sal kan luister na die kunstenaars wat volgende jaar Maart hier in Perth gaan kom optree. Natuurlik sal julle ’n hologram kaartjie by hulle kan koop, maar wikkel, want daar is net ’n beperkte hoeveelheid van hierdie kaartjies beskikbaar.
Is daar nog stalletjies beskikbaar?
Alhoewel die saal tjok-en-blok vol is, is daar wel enkele plekke in die portaal beskikbaar.
Toegang is gratis en verniet.
Maak sommer nou ’n knoop in die oor vir die African Market, Dalyellup, Community Hall, regoor Dalyellup Primary School, 26 November 2016, 8vm tot 3nm. Skakel gerus vir Karen Roos by 0402 909 700 vir enige navrae.
← Kla met die witbrood onder die arm
Crime on the increase in Australia? →